অবশেষে প্রতীক্ষার অবসান। আজই বিধানসভা নির্বাচনের নির্ঘণ্ট ঘোষণা করতে চলেছে জাতীয় নির্বাচন কমিশন। আজ বিকেলে বৈঠকে বসছে কমিশনের ফুল বেঞ্চ। বৈঠকের পর বেলা ৩টেয় পশ্চিমবঙ্গ সহ ৫ রাজ্যের বিধানসভা নির্বাচনের দিনক্ষণ ঘোষণা করবেন মুখ্য নির্বাচন কমিশনার নাজিম জাইদি।  
 ওয়েব ডেস্ক : অবশেষে প্রতীক্ষার অবসান। আজই বিধানসভা নির্বাচনের নির্ঘণ্ট ঘোষণা করতে চলেছে জাতীয় নির্বাচন কমিশন। আজ বিকেলে বৈঠকে বসছে কমিশনের ফুল বেঞ্চ। বৈঠকের পর বেলা ৩টেয় পশ্চিমবঙ্গ সহ ৫ রাজ্যের বিধানসভা নির্বাচনের দিনক্ষণ ঘোষণা করবেন মুখ্য নির্বাচন কমিশনার নাজিম জাইদি।   আজই জানা যাবে রাজ্যে কয় দফায় ভোটগ্রহণ হবে। এখনও পর্যন্ত খবর, রাজ্যে সম্ভবত এবার ৬ দফায় ভোটগ্রহণ হতে চলেছে। ২০১১-তেও রাজ্যে ৬ দফায় ভোটগ্রহণ হয়েছিল। একইসঙ্গে ভোটের ফল ঘোষণার দিনও আজই জানা যাবে। ভোটের নির্ঘণ্ট ঘোষণার পর রাজ্যে নির্বাচনী আচরণবিধি চালু হয়ে যাবে। সেইসঙ্গে আজ রাজ্যেও নির্বাচন সংক্রান্ত বড় খবর। আজই ঘোষণা হতে চলেছে তৃণমূল কংগ্রেসের প্রার্থী তালিকা। মমতা বন্দ্যোপাধ্যায়ের কালীঘাটের বাড়িতে আজ এক উচ্চপর্যায়ের বৈঠকে বসছে তৃণমূল শীর্ষ নেতৃত্ব। দলীয় সূত্রে খবর, নির্বাচন কমিশন ভোটের দিনক্ষণ ঘোষণা করার পরই দলীয় প্রার্থী তালিকা প্রকাশ করবে শাসকদল। অবাধ ও সুষ্ঠু ভোটদানের লক্ষ্যে এবারের নির্বাচনে কড়া নজরদারি থাকবে জাতীয় নির্বাচন কমিশনের। ইতিমধ্যেই রাজ্যে এসে পৌঁছেছে কেন্দ্রীয় বাহিনী। জেলায় জেলায় রুট মার্চ করছে তারা। আধা সেনার টহলদারি নিয়ে প্রাত্যহিক রিপোর্ট তলব করেছে কমিশন। আধাসেনা কোথায় রুট মার্চ, কোথায় ফ্ল্যাগ মার্চ করছে সেই তথ্য এবং তার ভিডিও ফুটেজ প্রতিদিন কমিশনে পাঠানোর জন্য পুলিসকে নির্দেশ দেওয়া হয়েছে। একইসঙ্গে ভোটারদের প্রভাবিত করা ঠেকাতে কলকাতার সমস্ত উত্তেজনাপ্রবণ এলাকায় নির্বাচনের তিন দিন আগে থেকে পুলিস পিকেটিং বসবে। কলকাতার প্রত্যন্ত পাড়ার স্পর্শকাতর এলাকাতেও থাকবে পুলিস পিকেট।